Document ID: /roh_data/filtered/fineweb-2-filterrobots_roh.jsonl.gz/55086

Energia solara da qualità engiadinaisa
ee.solartop:
Energia ecologica dal sulai engiadinais – la prüma tscherna per persunas activas colliadas culla natüra. Els/Ellas sun colliats/adas cull’Engiadina, han ün pensar global e lessan movantar alch illa regiun. Cun ee.solartop survegnan Els energia solara cul sagè da qualità naturemade star our da la buorsa solara da l’ewz. Culla cumprita da ee.solartop vegnan sustgnüts directamaing nouvs indrizs solars in Engiadina.
Cumprar energia ecologica – co funcziuna quai?:
Els pon cumprar la quantità giavüschada da ee.solartop directamaing pro l’EE-Energia Engiadina e decider svess da cuvernar üna part o tuot il consüm da forza cun energia regenerabla. La quantità d’energia ecologica giavüschada vain furnida directamaing sur il scumpartimaint da forza fin pro Sia büschla da contact.
Culla cumprita d’energia ecologica vegnan promovüts nouvs indrizs solars in Engiadina. Uschè per exaimpel eir l’indriz da Men e Corina Caviezel da Sent chi han installà l’on 2008 lur indriz solar sün üna surfatscha da 200 meters quadrat dal tet da lur stalla culla persvasiun da sustgnair las valuors natüralas da la regiun. A quist bun exaimpel voulan seguir eir otras persunas e cumüns planiseschan l’installaziun d’indriz solars per forza netta.
Ils predschs actuals ee.solartop (excl. ipv)
|ee.solartop||29 rp./ukw|
Quanta forza douvra üna chasada l'on?
Consüm da forza l'on
|1- fin 2 persunas per chasada sainza boiler electric||1'200–1'700 ukw|
|3- fin 4 persunas per chasada sainza boiler electric||2'000–3'000 ukw|
|1- fin 2 persunas per chasada cun boiler electric||2'500–3'500 ukw|
|3- fin 4 persunas per chasada cun boiler electric||5'000–7'000 ukw|